Mankala

(ősi afrikai kőjáték)

A játék leírása:

A Mankala egyike a Föld legrégebbi játékainak, Afrika sok részén játsszák. A táblás játékok közé tartozik.

A játék menete:

Az A játékosé az 1-6, a B játékosé pedig a 7-12 számú mélyedések. Minden mélyedésbe 4-4 db követ kell helyezni. A tábla két szélén levő nagyobb mélyedésekbe gyűjtik a játékosok a köveket. Ez a Mankala.

Sorsolással döntsük el, hogy melyik játékos kezdi el a játékot.

Az első játékos kiszedi a köveket az ő oldalán lévő mélyedések egyikéből (pl. az A játékos kiveheti az 1-6 mélyedések bármelyikéből a köveket).

A játékos a táblán az óra járásával ellenkező irányban, sorban és egyenként kirakja a köveket.

A kövek kirakását a következő mélyedésben kell elkezdeni. Ha az utolsó követ a saját Mankalájába rakta le, akkor kirakhat egy újabb kört is.

A játékosok soha nem rakhatnak követ az ellenfél Mankalájába. Azt át kell ugrani és a maradék köveket a tábla másik felén kell lerakni (pl. az A játékos kivesz nyolc követ a 6-os mélyedésből és lerak egy követ a saját Mankalájába, majd egyet-egyet a 7, 8, 9, 10, 11 és 12 mélyedésekbe, átugorja a B játékos Mankaláját és lerakja a nyolcadik követ az 1-es mélyedésbe).

Ha a játékos az utolsó kövét a saját oldalán egy üres mélyedébe rakja, akkor kiveheti a pont szemben lévő mélyedésből az ellenfél köveit és a lerakott saját kövével együtt berakhatja azokat a saját Mankalájába.

A játék vége:

A játéknak akkor van vége, ha az egyik játékos oldalán mind a hat mélyedés kiürül. Ekkor a másik játékos az ő oldalán lévő mélyedésekből a köveket saját Mankalájába teszi.

Az a játékos győz, aki több követ tudott összegyűjteni.